آذربایجاندا اوزون مودت یاغان یاغیشدان سونرا گونشین چیخماسی ایسته‌نیلیرسه، بابا داغیندان گتیریلن داش اوجاقداکی کوله باسدیریلیر. سونرا عئینی اوجاقدا خشیل پیشیریلیر. خشیلی آنانین ایلک اوشاغی قاریشدیرار، افسونچو باسدیریلان داشین اوزرینه کؤزلر ییغا-ییغا افسونون سِحرلی حیصه‌سینی اوخویار: قوْدو، اودو، داشی. اودو کسسین یاغیشی. بو آیینده گونش اییه‌سی ایله علاقه  قورماق اوچون داغ، داش و اوجاق کولت‌لاریندان ایستیفاده اولونور.